CELEX: 32019R0249
Language: bg
Date: 2019-02-12 00:00:00
Title: Регламент за изпълнение (ЕС) 2019/249 на Комисията от 12 февруари 2019 година за суспендиране на тарифните преференции за някои държави — бенефициери по общата схема от преференции (ОСП), по отношение на някои раздели по ОСП в съответствие с Регламент (ЕС) № 978/2012 на Европейския парламент и на Съвета за прилагане на схема от общи тарифни преференции за периода 2020—2022 г.

13.2.2019   
               
               
                  BG
               
               
                  Официален вестник на Европейския съюз
               
               
                  L 42/6
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/249 НА КОМИСИЯТА
         от 12 февруари 2019 година
         за суспендиране на тарифните преференции за някои държави — бенефициери по общата схема от преференции (ОСП), по отношение на някои раздели по ОСП в съответствие с Регламент (ЕС) № 978/2012 на Европейския парламент и на Съвета за прилагане на схема от общи тарифни преференции за периода 2020—2022 г.
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 978/2012 на Европейския парламент и на Съвета от 25 октомври 2012 г. за прилагане на схема от общи тарифни преференции и за отмяна на Регламент (ЕО) № 732/2008 на Съвета (1), и по-специално член 8, параграф 3 от него,
         След консултация с Комитета по общите преференции по смисъла на член 39 от Регламент (ЕО) № 978/2012,
         като има предвид, че:
         
                     (1)
                  
                  
                     В съответствие с член 8, параграф 1 от Регламент (ЕС) № 978/2012 тарифните преференции по общия режим на общата схема от преференции (ОСП) се суспендират по отношение на продуктите от даден раздел по ОСП, които са с произход от държава — бенефициер по ОСП, когато в продължение на три последователни години средната стойност на вноса в Съюза на тези продукти от посочената държава — бенефициер по ОСП, надвишава праговете, посочени в приложение VI към същия регламент.
                  
               
                     (2)
                  
                  
                     В съответствие с член 8, параграф 2 от Регламент (ЕС) № 978/2012 и въз основа на статистическите данни за търговията за календарните 2012—2014 г. в Регламент за изпълнение (ЕС) 2016/330 на Комисията (2) е определен списък на продуктовите раздели, тарифните преференции по отношение на които се суспендират от 1 януари 2017 г. до 31 декември 2019 г.
                  
               
                     (3)
                  
                  
                     Съгласно член 8, параграф 3 от Регламент (ЕС) № 978/2012 Комисията трябва да преразглежда посочения списък на всеки три години и да приема акт за изпълнение за суспендиране на тарифните преференции или за тяхното възстановяване.
                  
               
                     (4)
                  
                  
                     Преразгледаният списък следва да се прилага за срок от три години, считано от 1 януари 2020 г. Списъкът се основава на статистическите данни за търговията за календарните 2015—2017 г., налични на 1 септември 2018 г., и отчита вноса от държавите — бенефициери по ОСП, изброени в приложение II към Регламент (ЕС) № 978/2012, във вида, в който той е бил приложим на посочената дата. Стойността на вноса от държави — бенефициери по ОСП, които, считано от 1 януари 2020 г., вече не се ползват от тарифните преференции по член 4, параграф 1, буква б) от Регламент (ЕС) № 978/2012, обаче не е взета предвид,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Тарифните преференции, посочени в член 7 от Регламент (ЕС) № 978/2012, се суспендират по отношение на съответните държави — бенефициери по ОСП, за списъка от продукти от разделите по ОСП, съдържащ се в приложението към настоящия регламент.
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
            Той се прилага от 1 януари 2020 г. до 31 декември 2022 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 12 февруари 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 303, 31.10.2012 г., стр. 1.
         
            (2)  Регламент за изпълнение (ЕС) 2016/330 на Комисията от 8 март 2016 г. за суспендиране на тарифните преференции за някои държави — бенефициери по общата схема от преференции (ОСП), по отношение на някои раздели по ОСП в съответствие с Регламент (ЕС) № 978/2012 на Европейския парламент и на Съвета за прилагане на схема от общи тарифни преференции (ОВ L 62, 9.3.2016 г., стр. 9).
      
      
         
            ПРИЛОЖЕНИЕ
            Списък на продуктите от разделите по ОСП, за които тарифните преференции, посочени в член 7 от Регламент (ЕС) № 978/2012, се суспендират по отношение на съответните държави — бенефициери по ОСП:
            
                         
                     
                     
                        
                           Колона A: наименование на държавата
                     
                  
                         
                     
                     
                        
                           Колона Б: раздел по ОСП (член 2, буква й) от Регламента относно ОСП)
                     
                  
                         
                     
                     
                        
                           Колона В: описание
                     
                  
                        А
                     
                     
                        Б
                     
                     
                        В
                     
                  
                        Индия
                     
                     
                        Р-6a
                     
                     
                        Неорганични и органични химични продукти
                     
                  
                        Р-11a
                     
                     
                        Текстилни изделия
                     
                  
                        Р-14
                     
                     
                        Перли и благородни метали
                     
                  
                        Р-15a
                     
                     
                        Чугун, желязо и стомана и изделия от чугун, желязо и стомана
                     
                  
                        Р-15b
                     
                     
                        Неблагородни метали (с изключение на чугун, желязо и стомана), изделия от неблагородни метали (с изключение на изделия от чугун, желязо и стомана)
                     
                  
                        Р-17a
                     
                     
                        Превозни средства и оборудване за железопътни или подобни линии
                     
                  
                        Р-17b
                     
                     
                        Моторни превозни средства, велосипеди, въздухоплаване и космонавтика, морско или речно корабоплаване
                     
                  
                        Индонезия
                     
                     
                        Р-1a
                     
                     
                        Живи животни и животински продукти, с изключение на риба
                     
                  
                        Р-3
                     
                     
                        Животински или растителни масла, мазнини и восъци
                     
                  
                        Р-5
                     
                     
                        Минерални продукти
                     
                  
                        Р-9a
                     
                     
                        Дървен материал и изделия от дървен материал; дървени въглища
                     
                  
                        Кения
                     
                     
                        Р-2a
                     
                     
                        Живи растения и цветарски продукти